khistorydata/jeongjo-sjw-relations huggingface dataset:
정조 17년 · 강
詣景慕宮殿拜
정조 17년 · 목
具翼善冠袞龍袍乘輿出永淸門由弘化門至觀旂橋降輿升輿入宮大門至齋室門外降輿入齋室仍詣版位行禮陞詣宮內奉審訖還入齋室少頃出齋室門外乘輿出宮大門至觀旂橋降輿升輿敎祗逆泮儒曰還宮後當下書題爾等退去製進入弘化門由永淸門還內
정조 17년 · 강
御春塘臺行闕內入直武臣賞試射又命丹楓亭中日廳分所試取
정조 17년 · 목
壯勇營賞試射將官柳葉箭入格別單前哨官宣傳官柳相斗邊五中陞六哨官出身金鎭億前哨官宣傳官吳應常等貫邊各兒馬一隻額外壯勇衛閑良李運植貫邊直赴會試前監官出身李宗祥前哨官前僉使趙彥彬前內禁將李長煜前內乘李晉秀前察訪張鎔宣傳官洪栒長興主簿金載遂額外壯勇衛金煐等邊二中各弓矢各一部哨官前宣傳官尹相重前哨官出身李勉植等貫一中各上弦弓一張把總前水使吳毅常前府使李懋前把總府使金燨善騎將前郡守李溏監官嘉義卞世義假監官閑良王道敬哨官前郡守南衡重前虞候丁允泰前宣傳官許彬出身申善應李景德前哨官前內禁將吳文常前宣傳官張鉉宅訓鍊主簿鄭敬行額外壯勇衛出身柳得源閑良柳曮金時喆等邊一中各箭竹一百箇○將校柳葉箭入格別單壯勇衛出身王道吉貫二中邊二中折衝韓六順韓相五等邊四中出身黃仁爀貫三中幷加資敎鍊官出身金復淳貫二中邊一中壯勇衛出身金尙孝別武士出身朴再仁等貫一中邊二中立邊將除授敎鍊官嘉善金鰲福折衝鄭道寬壯勇衛嘉義陸重秀邊益興直赴黃重顯等邊三中知穀官出身千圭錫貫二中各兒馬帖一隻壯勇衛折衝柳台景出身文命緝直赴崔泰魯李東煥武士抍衝韓興國矢人崇政金宗大等貫邊敎鍊官折衝金鎭喆出身劉泰說壯勇衛資憲高龍得嘉善趙元範折衝曺潤章金宗儉韓昌麗趙光國金興哲孫世隆出身鄭重赫崔東植金彥楫安處謙韓慶麟直赴張彥緯金宗赫別武士閑良李仁顯高道行武士折衝李光福出身朴尙嚴金亨璘閑良高明奎等邊二中各弓矢各一部崔旭金鼎煥弓人嘉善任慶麗等貫一中各上弦弓一張知彀官嘉義金商鎭等二人敎鍊官嘉義安德輝等二人壯勇衛崇政金得源等二十九人別武士任明休等八人武士嘉善金成澤等二十一人弓人崇政張忠顯邊一中各箭竹一百箇○將官小布入格別單前哨官折衝吳應常三中弓矢各一部善騎將前府使李海愚二中上弦弓一張把總前水使吳毅常監官直赴李溶哨官前宣傳官尹相重等一中各箭竹五十箇○將校小布入格別單壯勇衛嘉義陸重秀李永植等五中加資知彀官嘉義金商鎭嘉善異在豐敎鍊官出身金復淳壯勇衛嘉義柳孝達弓人崇政張忠顯等四中各熟馬帖一隻出身金春雲四中帖加知彀官折衝田春福敎鍊官崇政鄭東仁壯勇衛崇政金得源嘉善韓有春趙元範出身鄭重赫柳台彥金尙孝直赴尹之殷卞鍾翕別武士直赴朴載文等三中各弓矢各一部知彀官崇政呂從周嘉善崔命喆敎鍊官折衝皮聖麟出身高麒得呂鉉長折衝廉重鉉出身廉應鉉壯勇衛折衝韓大順任光德韓昌麗出身徐日成洪元喆李道郁直赴曺元振弓人嘉善朴載遠等二中各上弦弓一張知彀官資憲李完基等十七人一中各箭竹五十箇賜給○自今月初一日至初六日昌慶宮入直人柳葉箭入格別單別軍職任聖說貫一中邊二中陞品職調用部將李寬福邊三中陞六別軍職張夢說貫邊兒馬帖一隻禁衛把總其綱哨官尹瀅吉殷春等邊二中各弓矢一部別軍職田丈顯朴思弼五衛將趙暾韓景禹部將金坪等邊一中各箭竹一百箇司鑰張光翼貫一中上弦弓一張司謁太命喆李德鳳李孝得等邊一中各箭竹一百箇武藝別監姜漢範貫一中邊二中邊將除授李宗植邊三中直赴會試太聖麟貫邊李擎日馬象春等邊二中各木布各一疋金哲大等十三人邊一中各木一疋○小布入格別單原任別軍職曺學臣鄭彥衡具琡等二中各上弦弓一張李延弼一中箭竹五十箇部將李寬福二中弓矢各一部別軍職任聖說朴思弼五衛將趙暾部將金坪守門將金命鎰禁衛把總具綱哨官吉殷春等二中各上弦弓一張別軍職田文顯韓光濟張夢說五衛將韓景禹守門將鄭復曾林日尙禁衛哨官尹瀅司謁李元相等一中各箭竹五十箇○丹楓亭柳葉箭入格別單守門將李柱邊三中陞六都監把總鄭宅興邊三中陞敍已經準職加資內禁將李潤國貫邊兒馬帖一隻忠壯將張齊斗武兼李彥炲部將洪禹九守門將朴英秀等邊二中各弓矢各一部武兼成範鎭貫一中上弦弓一張羽林將李弘遠局別將韓光廸忠壯將金致淇忠翊將權聖鎭李光進宣傳官趙運永柳相默武兼李宅懋守門將沈學祖等五人都監哨官黃河潤等二人邊一中各箭竹一百箇○中日廳柳葉箭入格別單禁軍折衝姜碩傳邊三中帖加出身李德彬權遂貫邊各弓矢各一部閑良高景默權鈺直赴會試閑良朴龍得等十人邊二中各弓矢各一部出身鄭國鉉等六人貫一中各上弦弓一張嘉善李枝英等二十六人邊一中漢旅閑良王大成等二人邊一中忠翊衛李宗福等二人邊一中各箭竹一百箇扈衛軍官閑良朴基默貫一中邊四中任希慶邊四中竝直赴殿試出身廉宗道貫一中邊二中邊將除授閑良張延豐貫一中邊二中直赴殿試折衝金廷煜金萬甲邊三中幷帖加閑良金振球金時雄河光漢韓昌益金宅奎等邊三中竝直赴會試折衝林重新等三人貫邊各弓矢各一部閑良朴壽仁貫邊直赴會試折衝李彥春等十七人邊二中各弓矢各一部出身金春衡等三人貫一中各上弦弓一張折衝韓雲成等二十四人邊一中各箭竹一百箇賜給
정조 17년 · 강
考下居齋儒生應製試券仍命居首李允謙直赴殿試
정조 17년 · 목
以擬周召虎請天子萬年爲表題敎曰右承旨持此御題及酒餻馳往泮宮居齋儒生與泮長分饋收券以入○敎曰居齋儒生試取居首生員李允謙甚貴矣直赴殿試三中進士姜彝天紙三卷三下一進士金秀臣三下二進士宋翼淵各紙二卷賜給○是日卽元子誕生之千日也今朝展拜路由館峴見泮儒祇迎敎以當下御題使之應製旣還內使承旨持御題及酒餻往泮宮分饋收券以入方親考至一試券元子持朱筆加批十餘句仍書等曰三中一予喜甚且念此事甚稀貴若不偶然特命賜第卽李允謙也
정조 17년 · 강
遞承旨金孝建以南公轍代之前望也
정조 17년 · 목
敎曰左副承旨許遞前望單子入之待下批牌招察任
정조 17년 · 강
禮曹以來七月十五日丙午夜月食分秒啓
정조 17년 · 목
時憲法月食分七分二十秒初虧亥正初刻五分食甚子初一刻十四分復圓子正三刻八分計食限內凡十一刻三分初虧東南食甚正南復圓西南
정조 17년 · 강
命金吾時囚金樂瑞等依金宗明例勘放
정조 17년 · 목
義禁府以金樂瑞尹興權等各杖一百收贖告身盡行追奪放送啓敎以依昨日金宗明等例勘放
정조 17년 · 강
回還正使朴宗岳上疏賜批
정조 17년 · 목
疏略曰云云批以傳諭言之臺批亦言之矣我國之俗本嗜孟浪之說稍久則孰不知之乎安心入來復命仍命遣史官傳諭
정조 17년 · 강
召見藥院都提調洪樂性提調金文淳副提調徐邁修回還正使朴宗岳及應製居首儒生李允謙于誠正閣
정조 17년 · 목
藥院承候也○予謂朴宗岳曰萬里行役無事往還爲卿喜甚宗岳曰此莫非王靈攸曁感幸何達聖體連爲萬康嘉順宮又順產下情不勝欣幸予曰順產誠可喜也唐錢事初爲譯舌軍所願不得已咨請而予亦料其如此矣大扺恩禮自恩禮法禁自法禁六十年治平實由於紀綱之不紊可謂英明矣近聞閭巷間辭說奇怪云卿亦聞知乎宗岳曰外間所聞果然不勝紛紜此則當自起自滅矣然臣不善周旋之罪固有之又況咨攵中一句語亦不能爭執順受以來臺言旣峻發以此情踪何敢入對前席而積違之餘不勝耿耿下沈冒沒登筵尤切悚惶矣以國體言之使臣合被重典乞賜處分焉予曰此事若詳探彼中事情而爲之則何以至此耶宗岳曰禮部下屬及我國譯舌輩皆以爲可成云故果呈咨文矣終不許施愧憤何言而彼人之如是疑阻實是意外矣予曰孔氏族譜得來乎宗岳曰孔氏子孫皆在遠外果不能得來矣
정조 17년 · 목
以尹羽烈爲執義申大尹爲司諫姜文會尹光普爲掌令鄭尙愚韓致應爲持平李祉永爲獻納鄭東觀爲應敎申馥爲副修撰洪良浩爲藝文提學
정조 17년 · 강
詢回咨當否于時原任大臣及諸宰
정조 17년 · 목
敎曰回咨撰送一款當量處之意已有筵敎矣今番出來咨文卽回咨也我國更爲措語回咨爲可乎抑已之乎咨語中別無礙眼處不過曰嗣後謹遵定例毋得恃恩妄有瀆陳自干未便等語而已今此恃恩云云卽承接天朝法制之句而言也況不爲轉達以禮部自下之意論理者則亦豈有拔例稱謝之擧哉然我國咨請旣涉違禁則據理守禁之說不可無一番回咨乎令廟堂與原任大臣及諸宰相議指一草記事知悉
정조 17년 · 강
命關北嶺南各處享所修改待畢賑卽爲擧行後形止狀聞
정조 17년 · 목
咸鏡監司金憙狀啓以爲定平鼻白山祭獻官咸興判官洪彝浩甲山白頭山祭獻官府使李儒慶慶源豆滿江祭獻官府使朴宗來永興沸流水祭獻官高原郡守李弘德差定幷依禮設行○慶尙監司鄭大容狀啓以爲慶州新羅始祖殿祭獻官府尹姜彝正金海首露王陵祭獻官府使李文喆蔚山亐佛山祭獻官府使李敏亨梁山伽倻鎭祭獻官郡守成種仁聞慶主屹山祭獻官縣監朴彝源差定竝依禮設行敎曰才令各別申飭俾有一新之效而本道各處享所尤有異於他道尋常祀典廟宇精緻請具咸備雖別遣摘奸果不執頉乎卿其詳問各邑可以修改處待畢賑卽爲修改而擧行形止修改緣由皆卽狀聞事回諭
정조 17년 · 강
飭京外字恤之政仍命所報之例道各不同者該廳指一釐正知委諸道
정조 17년 · 목
江原前監司尹師國狀啓以爲遺棄兒搜訪一節連加申飭矣卽接各邑所報則勿論嶺東西去月朔內姑無遺棄兒云故以更加誠心搜訪一邊收養一邊枚報之意嚴飭而橫城等十一邑前留養遺棄兒竝十七口二月朔每日給料田米一升醬二合藿二立式杆城襄陽每日大米一升及醬藿竝依定式分給合大米六斗田米三石醬十斗二升藿一千二十立敎曰春照日長艱食之狀如在目中壯者之塡壑尙不能晷刻弛心況老弱乎至於典則頒下之後實效漠然而如此顑頷之時道伯守令亦果著意申飭乎更令該廳嚴飭京外以所報之數爻言之各道各異不知何者新入何者前在此亦令該廳指一釐正知委
정조 17년 · 강
飭湖南伯權▣和順縣被燒民戶各別賙給奠接後形止狀聞
정조 17년 · 목
該監司狀啓枚擧和順縣監沈周賢牒報以爲本縣東面民家偶然失火延及大中小合六十二戶一時成燼燒死人命多至九名萬萬驚慘恤典則燒死九名各租一石大戶一米九斗中戶十八各米八斗小戶四十一各米七斗殘戶二各米六斗竝依定式以會付穀題給借材助糧趁卽改構之意分付于地方官敎曰當春接濟猶以爲念況被燒失所如彼不少極爲矜念本邑雖曰之次若不別般顧恤何以奠活令道臣各別賙給嚴飭結構畢奠接後形止狀聞事令廟堂分付
정조 17년 · 강
大司諫申光履上疏賜批
정조 17년 · 목
疏略曰臣不敢以諫職自處而事在目下不勝憂憤略此附陳焉星漢之窮凶極惡尙留於覆載之間神人共憤久而益切渠若有一分嚴畏之心固當以無頭之鬼自處而乃於懲討方張之時敢稱前銜恣行閭里至有重臣之筵奏此若置而不問王章日漸解弛國憂不可勝言伏願夬允臺啓使亂賊知懼焉昨冬使价之赴燕也唐錢換貿之請雖出於不得已之擧而初未能善爲周旋徑呈咨本末乃巽受回咨伈伈復路辱國莫甚貽羞大矣烏在其專對之責哉日前憲臣之疏誠焉得體嚴加處分斷不可已也江華前留守柳戇受朝家委畀之恩宜念老臣報效之道而向者置對雖未知其發明之如何方其在任之時三南船隻之過津也憑藉搜驗去來船隻無不執捉搜扝吏校之因緣爲奸無所不至所收諸物未聞補用於公費船漢怨聲徒致狼藉於都下臣請前留守柳戇更爲嚴勘以懲辜負之罪焉前監可李敬一焉道伯也不遵朝家飭敎䔉山鎭虛錄至於五百餘石之多而當初狀聞乃以糴不爲弊容易上達及其臨歸敦以該鎭未捧矇然混擧於狀啓之中者自歸欺罔之科不可以罷職薄罰勘其罪犯臣謂前監司李敬一亟施譴削之典焉批以首陳事不允使臣事大抵通錢之咨非使臣之自求齎去卽詢于廟堂者亦非廟堂之擅決卽朝廷之不拒也然回咨措語與呈咨事實猶未及聞知待其復命欲爲嚴處矣昨見回咨其數句之語不但言言切是別無礙眼處況回咨語意之循例守禁亦非皇旨也則我國之又送回咨猶似不緊更當量處然則旣無辱命之可言而亦無關於我國紀綱矣柳戇事果如所聞尤爲辜負依施李敬一事亦爲依施
정조 17년 · 강
回還正使朴宗岳齎進禮部回咨
정조 17년 · 목
咨文曰主客司案呈准朝鮮國王咨稱小邦仰蒙皇慈民生日用皆資上國獨此錢貨於賤价朝京之時雖有通用之例然只行於在途留館之日莫需於出關歸國之後仰冀卽爲轉奏於使价之回隨其多少換貿錢貨帶回本國通用等因前來本部査會典內開軍民人等有代外國人收買違禁貨物及將一應兵器銅鐵違禁等物賣與外國人圖利者問罪又載洋船換買錢若數目過多恐有販銷之弊令守口官弁實力稽察如有姦商圖利多載錢出洋者卽拿治罪各等語今該國王咨請換買錢貨殊與定例不符且錢價低仰隨時各異人情超利較及錙銖若准該國換買必致姦商從中徵貴徵賤私販居奇轉滋種種弊端殊多未便況各國臣服天朝者甚多一准該國所請將來各國中或有計數贏餘希圖便益亦復紛紛籲懇勢難准駁兩歧事關更易舊章礙難辦理所有該國請買錢貨之處未便代爲轉奏若該國自具表文由本部轉達聖聰仍須降旨交部核議似此有違定例之事本部議亦必加以駁斥不但不能允從且該國王冒昧陳請天朝法制森嚴竝恐因而獲咎相應咨覆該國王嗣後務宜謹遵定例毋得恃恩妄有凟陳自干未便也
정조 17년 · 강
召見藥院提調于誠正閣都提調洪樂性提調金文淳副提調徐邁修
정조 17년 · 목
日次承候也○予謂都提調洪樂性曰卿之再昨帿布五中非但爲卿之喜實有光於朝廷以卿耆齡弓品少無減於前日豈不稀貴不可無傳後之道故纔命史官載之日記而筵說一本卿亦謄去以爲家中世傳之藏好矣樂性曰臣之初意只欲仰覩御射非敢生橾弓之念矣偶爾得中莫非聖恩攸曁矣樂性曰嘉順宮彌月今已踰月矣分娩後問安之節當何以爲之乎予曰卿出去與提調詳考前例而更稟可也
정조 17년 · 강
許劃關西遼軍木湖南休番木五同于扈衛廳俾爲軍物措備之需又以每年二同劃給定式
정조 17년 · 목
扈衛大將洪樂性啓言扈衛廳財力元無恒定歲入軍物器械殆不成樣今番合屬於壯勇營之後事面與前有異標下軍之軍服器械等屬不可如前弊劣而以本廳事力實無經紀之道若於關西之遼軍木湖南之休番木中限五同劃得則可以取用於目下新剙措備之需又得每年二同則亦可繼用於來頭修補之資自廟堂定式行會似好故敢此仰達從之
정조 17년 · 강
遣御將趙心泰看審南陽防營形便
정조 17년 · 목
敎曰南陽防營形便將臣中下送看審以來後稟處事廟堂草記旣允下將臣則御將下去事分付
정조 17년 · 강
重推前承旨徐榮輔仍命朔寧郡守朴宗柱待署經當日赴任
정조 17년 · 목
政院以朝寧郡守朴宗柱未署經啓請兩司諸臺未差之代開政差出允之敎曰相換之時皆令除朝辭則至今在京豈成說乎其時誤傳之該房承旨從重推考若不提問雖至來年不爲警咳乎守令署經之請牌或催促不但政院之職掌卽亦廟謨中一事則本郡民情比沼野諸邑雖曰稍勝課農分糶民事不可緩則此時一任其許久曠官政院事駭然廟堂事慨然特以敬大臣之意承宣雖不處分該倅若瞭然則豈敢一味偃在渠家乎待署經今日內赴任萬一遲滯令道臣拿致決杖狀聞事分付
정조 17년 · 강
遞執義申馥掌令閔彝顯持平李東宇
정조 17년 · 목
敎曰在外兩司一體許遞今番則以在京無情勢者差出使之卽爲承牌
정조 17년 · 목
敎曰嘉順宮順產生女樂院直宿自令日爲之醫官醫女亦爲依例直宿○敎曰甲戌年亦因特敎朝廷不爲問安今番亦爲依此爲之事分付
정조 17년 · 강
召見樂院提調于迎春軒都提調洪樂性提調金文淳副提調徐邁修
정조 17년 · 목
都提調洪樂性等曰嘉順宮解娩平順產後諸節安寧下情不勝喜幸予曰分娩極順萬萬多幸是時元子侍坐命諸臣膽見樂性曰臣等獲膽睿質岐嶷夙就今日歡欣之中尤不勝慶忭之至予曰予未嘗敎誨文字而或自內間學得一字則輒不忘又從其傍邊必解成他字又誦關睢章而指其乳母曰窈竈淑女云又能誦讀文王在上葛之覃弓等章矣樂性等曰詩章之如是誦讀固萬萬欽仰而至於向乳母稱之以窈竈淑女者曉解文義如彼卓越此實往牒之所未聞而我東方億萬年無疆之休也臣等歡欣慶忭之極直欲蹈舞矣樂性曰臣等方入移直草記而處所以何處爲之乎予曰以延生門內公廨爲之可也
정조 17년 · 강
召見大臣閣臣于誠正閣右議政金履素提學鄭民始原任直提學朴祐源原任直閣徐鼎修鄭東浚尹行任檢校直閣徐榮輔南公轍
정조 17년 · 목
右議政金履素啓言捲草官當爲擬入請前判書洪良浩敍用從之
정조 17년 · 목
以洪良浩爲捲草官閔台赫爲大司憲金翊休爲大司諫鄭澤孚爲執義宋翼孝爲司諫洪兼益兪漢人爲掌令朴吉源鄭毅祚爲持平李錫夏爲獻納呂駿永爲正言李在學爲右尹柳誼爲同義禁
정조 17년 · 목
爲承候請對也○都提調洪樂性等曰俄因醫女來傳承聞嘉順宮羹飯連爲善進諸節平順云下情不勝喜幸予曰凡百連爲太平多幸予謂樂性曰卿之先卿甲戌年爲捲草官今番卿以都相直宿而卿子又以禮房承旨方在直宿事甚稀貴卿可謂有福矣樂性曰臣生老聖世庚戌莫大之慶今日喜幸之事連添藥院保護之任殿下每稱臣爲楅星臣則以爲莫非聖恩所庇也予曰昨日有依甲戌例有朝廷問安勿爲之敎而此事予果率爾思得矣甲戌之例其時亦有所引用之例今不欲索言而有非今日所可引用也樂性曰甲戌之無問安臣不敢知而雖以其時援用之例言之卽仁廟朝郡主之例初非今日所可引用且以事體言之廷臣之無一番起居於大殿元子宮者下情豈不抑欝乎予曰昨日率爾思得只以甲戌則乃元孫同氣也今番則乃元子同氣也體面雖似稍降事例或可傍照故仰述昔年省約之聖意有援用甲戌前例之敎矣更思之甲戌事初非可引之例也文淳曰甲戌則只爲當宮問安而今番則昨日已爲各殿問安已與其時前例不同矣予謂樂性曰老人多日直宿似多難便早爲還家好矣樂性曰居處甚好少無難便之事又此時豈敢還次而下敎如此明間謹當勸勢出去矣
정조 17년 · 강
藥院都提調洪樂性請朝廷問安依例擧行不許
정조 17년 · 목
樂性啓言昨日有依甲戌年例朝廷勿爲問安之下敎而臣則在移直未卽承問不及仰請矣聖意本出於不欲張大雖有此下敎而甲戌年例蓋有所引用而然則今不可援而爲例請朝廷問安依例擧行敎曰然則只初七爲之亦可而體貌雖顧册封前皆從省約此亦不欲張大之意置之
정조 17년 · 강
命湖西還穀加分依道啓施行
정조 17년 · 목
該監司李亨元啓言春序方闌民窮轉急受還之戶漸益增加當分之穀幾盡無餘還穀留庫中限四萬石特許加分事請令廟堂稟旨分付敎以依狀請施行事回諭
정조 17년 · 강
召見判府事金鍾秀于誠正閣
정조 17년 · 강
召見藥院提調于迎春軒都提調洪樂性提調金文淳副提調徐邁修
정조 17년 · 강
放時囚李敬一宋載瑞
정조 17년 · 강
命傳香承旨馳詣元陵奉審摘奸局內諸陵一體奉審
정조 17년 · 강
召見大臣閣臣及藥院提調于迎春軒領府事洪樂性一提學鄭民始藥院提調金文淳副提調徐邁修
정조 17년 · 강
召見藥院提調于誠正閣提調金文淳副提調徐邁修
정조 17년 · 강
命遣吏郞摘奸諸執事淸齋與否
정조 17년 · 강
召見藥院都提調洪樂性提調金文淳副提調徐邁修于誠正閣仍命撤直
정조 17년 · 목
藥院爲承候求對敎以入侍自今日卿等及醫官撤直退去
정조 17년 · 강
命產室廳直宿藥院諸臣及醫官以下施賞有差闕內入直掖屬吏隸米木布分等施賞
정조 17년 · 목
敎曰今番直宿時皆援例自內爲之不煩各司進排至於賞典則當示識喜之意元子同氣體貌當尊而貳尊之義亦當略有差等藥房都提調領府事洪樂性庚戌年直宿今番亦爲直宿而況大臣先卿卽甲戌年捲草官又與乃子承宣同爲直宿萬萬稀貴其子承旨洪義榮今日政亞卿陞擬提調行副司直金文淳副提調行都承旨徐邁修加資行副司直朴準源捲草官行司直洪良浩熟馬一匹面給禮房承旨洪義榮已施賞矣史官李海淸等兒馬一匹賜給待令醫官以下依判下捧傳旨引儀金思卨陞六奏時官司謁別監員後下人等亦依判下施賞○因待令醫官康命吉別單敎曰其功豈下於李泰遠乎其子康晉成議藥同參加差待出六調用○待令醫官金光國周命新幷加資卞憲先付司果別掌務官李周憲加資掌務官鄭遇上弦弓一張別入直御醫康晉三白成一李敬培幷賞加湯藥書員鄭尙蕃張文翼掌務書員申聖希竝司鑰除授待令醫女二名研末使令四名軍士二名諸員五名幷依庚戌年例施賞○御醫金孝儉半熟馬一匹賜給內醫鄭維常玄必采䄅東秀金宗建各上弦弓一張金檖掌務官方禹疇高景殷鍼醫李敏德玄箕瑞各不粧弓一張議藥同參洪勉讓半熟馬一匹藥色書員二人依庚戌年例施賞掌色書員一人入番書員二人各木一疋水工八名軍士三名童使童二名各米三斗近仗軍士二名各米二斗○璿源殿別監一人木一疋照羅亦一名軍士三名各米二斗○大殿飯監二人庫城上一人茶色二人各木一疋別司饔一名各色掌五名各米二斗軍士二名各米一斗燈燭色二人各木一疋照羅赤一名米二斗軍士一名米一斗水賜間別監一人木一疋軍士一名米一斗廂庫直一名標信直一名各米二斗軍士一名米一斗排設房照羅赤一名木一疋軍士四名各米三斗書房色軍士一名弓房色軍士一名各米一斗傳命廳軍士二名各米二斗東山直一名米二斗○惠慶宮司鑰趙得完米五斗木二疋別監八人各米三斗木二疋出番別監八人各木一疋飯監一人米三斗木一疋軍城上茶色燈燭色各一人各米二斗木一疋內官房直一名水工一名軍士五名差備使喚軍二名各米三斗入番弓人三人失人三人別造弓人一人各木一疋軍士二名各米二斗別軍職廳使令二名軍士一名各米三斗中禁二人各木一疋米二斗待令別監七日入直三人各米三斗木一疋三日入直三人各米二斗木一疋龍洞宮小次知尹興莘帖加掌務二人稤宮一人書員三人各木二疋庫直一名木一疋布一疋大廳直奴二名色掌奴六名入役奴二十七名婢子十五名各木一疋米二斗廳直奴三名各布一疋○嘉順宮宮任二人各木二疋奴子三名婢子三名各木一疋米二斗○星鳥門尤待令武藝廳五人各米三斗木二疋待令武藝廳二十人細樂武藝廳四人門武藝廳四人後門武藝廳五人各米三斗木一疋禮賢門待令武藝廳四人假待令武藝廳三人門武藝廳三十人各米二斗木一疋軍士二名各米三斗守直間下人九名各木一疋又十名各米二斗待令下人四名各米五斗木二疋又七名各米三斗木二疋又八名各米三斗木一疋○藏書閣守直書吏一人米三斗木一疋水工一名米三斗○奏時官兼敎援朴萬億副司果李喜榮令該監卽爲調用後草記前參奉宋慶國令該衙門高品付料書員二人各木一疋時童一各木二疋軍士二名各布一疋○此所五衛將韓景禹等別單敎以應射柳葉箭小布書員一人廳耳一名各木一疋軍士五名各米二斗○東所五衛將趙職等別單敎以應射柳葉箭小布書員一人房直一名各木一疋所軍士五名傳漏軍二名各米二斗○都總府總管崔東岳等別軍敎以應射柳葉箭小布因都事張東源李萬吾等別單敎以陞敍待窠卽爲調用書吏一人米三斗木一疋出番書吏一人米三斗大廳直一名木一疋使令三名各木一疋騎兵軍士四名各米二斗○弘化門守門將金命鎰別單敎以應射柳葉箭小布軍士四名各米二斗○宣仁門守門將鄭文冑別單敎以應射柳葉箭小布近仗軍士一名木一疋軍士八名各米二斗○通化門守門將林日尙等別單敎以應射柳葉箭小布近仗軍士二名各米三斗木一疋又一名門軍士九名各木一疋○曜金門軍士七名景秋門軍士四名金虎門軍士十三名敦化門軍士十七名丹鳳門軍士十名西所鄕軍九名南所鄕軍九名兒房直五名各米一斗○內同僕寺內乘李敬熙別單敎以應射柳葉箭小布書吏二人牽馬陪三名各木一疋輦直一名水工一名理馬一名養馬二名各米三斗巨達三十名各米二斗○檢校直閣徐榮輔南公轍各上弦弓一張閣監金道佺其子相當窠從願調用玄烒等三人各中綿子二斤王漢禎等二人各中綿子一斤司卷洪五成等五人檢書官李藎模領籤李興潤各中綿子二斤監書尹得寧等六人生徒監書李師膺等二人額外監書䄅東耇等六人各米三斗木二疋員役十名各米二斗九名各木一疋書吏五人兼使五人書寫三人正書朝報書吏一人各木一疋大廳直一名米二斗使令十名各米三斗房直三名各米二斗檢書廳使令一名米二斗水工一名軍士三名各米一斗○承旨沈晉賢李書九金孝建李益運各粉苧一疋注書徐有聞李海淸各兒馬一匹待令書吏二人使令六名各木一疋布一疋在院書吏七人使令十五名各木一疋引陪六名水工一名軍士二名排設直二名各米一斗○弘文館册色書吏一人木一疋書吏二人各布一疋使令一名米二斗水工一名軍士二名各米二斗○藝文館奉敎洪樂游兼春秋金良倜各兒馬一匹書吏一人布一疋鍮硯直一名使令一名各米二斗軍士一名米一斗○兵曹書吏十人各木一疋大廳直一名使令三名各米二斗近仗軍士十三名各木一疋水工二名房直三名各米二斗○香室守僕一人米三斗房直一名軍士一名各米一斗○司饔院書吏一人米三斗庫直一名米二斗軍士一名米一斗○尙衣院諸員一人米三斗庫直一名使令一名各米二斗軍士二名各米一斗○尙瑞院書員一人米三斗軍士一名米一斗○典設司書員一人米三斗庫直一名米二斗軍士一名米一斗○內三廳羽林將李弘遠等別單敎以與訓局扈衛廳將官宣傳官武兼部將守門將禁軍扈衛軍官局出身柳葉箭一巡應射書員一人米三斗房直一名軍士一名各米一斗○西所書員一人米三斗廳直一名米一斗○南所書員一人米三斗廳直一名房直一名各米一斗○局出身廳書員一人米三斗軍士一名米一斗○扈衛廳大廳直一名米二斗房直一名軍士三名各米一斗○宣傳官廳內吹九名各米二斗軍士二名各米一斗○武兼廳房直一名米二斗○忠義廳軍士一名米一斗○司憲府奇別書吏一人米一石○典涓司軍士二名各米五升木二十尺賜給○敎曰金虎門入直軍兵等令該營鳥銃試放後施賞
정조 17년 · 목
以申光履爲大司諫高宅謙爲副修撰朴祐源爲同春秋吳載斗爲安城郡守洪義榮爲戶曹參判義榮新資也金翰東爲承旨姜五成爲黃海兵使洪義榮爲副總管行副司直金文淳加崇政都承旨徐邁修加嘉義
정조 17년 · 강
命奏時官朴萬億監牧官差送
정조 17년 · 목
觀象監啓言產室廳待令奏時官朴萬億李喜榮調用後草記事有命矣朴萬億時帶兼敎援本監無他調用之道李喜榮請兼敎援待窠調用允之敎以領府事旣兼藥院之任朴萬億之收用付之領府準瓜牧官後政差送
정조 17년 · 강
內醫院以額外醫官李命鎰陞實啓
정조 17년 · 목
內局啓言額外內醫李命鎰待窠陞實事曾已有命矣僉正李周憲加資代以李命鎰陞實允之又啓言前典醫監直長康晉成議藥同參加差事有命矣請令該曹口傳付軍職允之
정조 17년 · 강
命弘化門集賢門銅龍門入直鄕軍除番下送自該邑給米
정조 17년 · 목
禁衛營啓言依傳敎產室廳設廳時弘化門入直鄕軍四十二名集賢門入直鄕軍十四名銅龍門入直鄕軍三十二名除番下送令該邑各給米三斗狀聞事發關分府該道道臣敎師二人自臣營各木二疋題給
정조 17년 · 강
遣承旨馳詣昭寧園奉審摘奸
정조 17년 · 강
遞承旨沈晉賢金翰東以閔台爀徐榮輔代之竝前望也
정조 17년 · 목
晉賢奉命翰東在外也
정조 17년 · 강
命黃海兵使姜五成當日辭朝(刀削)
정조 17년 · 강
以朴英秀爲靑陽縣監
정조 17년 · 목
敎曰此時守令不可一刻曠官靑陽縣監拿勘之代令該曹拔例以有聲績人口傳擇差待下批明日下送
정조 17년 · 강
命有司堂上與御將明日來待
정조 17년 · 목
敎曰南陽防營設施當否看審形便事廟堂草記才有許施令御將下往明日有司堂上與御將來待
정조 17년 · 강
命三日製設行於抄啓文臣親試日仍任泮長沈煥之
정조 17년 · 목
成均館啓言今三月三日儒生課試當爲設行而大提學未差限內不得爲之敎曰當於抄啓文臣親試日同爲試取矣日子更待下敎大司成不可不備員亞銓本職許遞仍任泮長
정조 17년 · 강
命三銓除外任籌堂明日政差出
정조 17년 · 목
敎曰政官待開門牌招開政參議明日政差出除外任籌堂待下批牌招參政
정조 17년 · 강
以丁範祖爲吏曹參判前望也
정조 17년 · 강
御熙政堂行抄啓文臣當朔親試召見稟事備堂及輪對官關東功令生應試被抄人右參贊鄭民始戶曹判書沈頤之兵曹判書金文淳吏曹判書徐有防禮曹判書閔鍾顯宗廟令洪秉周西氷庫別提梁慶元義盈庫主簿柳謐儀賓都事金䴧淳掌樂正申光河○親試試官鄭民始徐有防徐鼎修徐榮輔南公轍
정조 17년 · 목
試官率應製抄啓文臣入庭行禮訖以未老里爲碑題懸題訖命退去本閣製呈
정조 17년 · 강
分揀時囚成鼎鎭鄭觀輝
정조 17년 · 강
飭均廳貿置米卽爲出給於貢人仍推湖西伯李亨元
정조 17년 · 목
惠堂鄭民始啓言均廳兩湖貿置米昨冬外受於京貢人而前堂上徐有隣以如有防塞不給之事則道臣論責守令拿處之意有所筵達矣近聞湖西諸邑托以還分不足不卽出給許多貢人往來之際未免狼狽稱冤不已此米本非爲補還而設乃是運來之穀則托以還分已是不當且是筵稟行會之事則慢不奉行極爲駭然事當一一論勘而賑政未畢姑爲參恕更爲出擧條知委使之卽卽出給若復如前不爲擧行則斷當重勘之意嚴飭而道臣之不爲檢飭殊涉未安請爲先推考從之
정조 17년 · 강
命安邊詳定布以本色上納
정조 17년 · 목
惠堂鄭民始啓言北關詳定布乃是貢價上下之需例以本布上納而年前因代錢之命以錢上納此不過當年代納而已其後諸邑皆以本布依例來納獨安邊一邑仍以純錢年年來納出給貢價則貢人輩稱冤不受自本廳連加申飭而該邑終不奉行詳定布乃是惟正之供則非朝令而擅自代錢者該邑擧行極爲駿然自今年使之以本布上納之意請出擧條申飭從之
정조 17년 · 강
命各道方伯另察根耕太種匱乏之患俾各轉移期於均分
정조 17년 · 목
備堂金文淳啓言昨年太農最爲失稔糴穀又皆代捧矣近聞外方專力於稅納未暇念及於田種而場布之間貿遷亦無路來頭根耕將不無陳廢之患云另飭諸道雖山郡深僻就其有裕處次次輔移期於均分俾無一區未播之患從之
정조 17년 · 강
命堂下祭官亦定都預差之規以備隨頉隨塡
정조 17년 · 목
吏曹判書徐有防啓言堂上享官例備都預差而至於堂下元無此規若値臨時有頉之弊則始爲代充每致受香之遲滯肄儀之過時事體未安此後則親享攝行及節享時堂下之如大祝齋郞捧俎諸官各三四人以都預差使之受戒齋宿肄儀時亦令等待以爲隨頉隨塡之地從之
정조 17년 · 강
命湖西嶺南別設厲祭仍飭虔誠擧行
정조 17년 · 목
禮曹判書閔鍾顯啓言三南厲祭當否問于道臣則湖南一道時疾漸向止熄不必設祭云湖西之公州等十四邑嶺南之晉州等十邑當爲設行云矣香祝磨鍊下送以爲虔誠擧行之地請分付從之
정조 17년 · 강
命各道節祭擧行狀啓以關西伯狀本凡例斟酌定式使之知委
정조 17년 · 목
禮曹判書閔鍾顯啓言各道節祭擧行狀本規例道各不同今番亦承釐正之敎矣取考諸道啓本則不但規例之各異亦多疏漏之處其中關西伯狀本在諸道中最爲詳備就此斟酌成出凡例知委各道此後則使之依此定式擧行俾奏御文字歸於齊一從之
정조 17년 · 목
承旨李書九啓言檢書官朴宗善抄啓文臣入門單子進呈之際擧措駭然所當重勘而本院請推外無他可施之罰何以爲之敎以爲先推考
정조 17년 · 강
申禁諸上司能書吏捧甘之弊仍飭貢人侵徵邸人推捉更有冒犯者備局査出草記
정조 17년 · 목
備局啓言諸上司能書之役實爲各司難支之弊年前因特敎嚴明定式後能書有無每月終各司修報本司之故其爲弊比前減除而其中內閣承政院吏曹弘文館藝文館軍器寺義禁府吏曹等處直爲捧甘使役故今奉筵敎査問於各該司則內閣弘文館藝文館近年以來無一吏捧甘之事云至於承政院之啓覆文書吏曹之大政後御覽官案修正義禁府之獄案修正軍器寺之武科榜目禮曹之臨軒功令等書役雖有緩急俱是不可廢者貶目榜目旣承下敎自政院當爲擧行而啓覆文書不必前期修正量其獄案多少定其名數日子承旨操切檢飭捧甘使役俾不得如前雜亂義禁府則若非文書浩穰之時尋常坐起雖一名無得發甘軍器寺及禮曹自本司商量事情臨時定給吏曹之官案書役永爲革罷自該曹擧行事嚴明定式而如是之後或有違越不遵之契當該官員自本司隨現論勘之意請一體定式允之敎曰雖承政院書役亦爲關由廟堂依他各司例事定式政院雖曰號令百司之地至於能書吏贊書之役係是自下私事關由廟堂有何不可乎如是定式後萬一違越當該承旨自廟堂草記直施違令之律注書加等勘處內閣則設閣以後嚴立科條姑無此弊而稍久則安知不效他乎更加申飭雖一吏名以能書者如前勿爲使役內閣政院如是定式其餘他司自在廟堂之遵守飭敎卿等亦爲着念吏胥亦吾民因言端必欲除弊則況貢人乎御極之初査援嚴處近果一向無弊乎各司官員之諸般侵徵貢人之弊卿等取考初元處分更有冒犯者官員草記又思之邸人推捉之弊亦果如何一體申禁貢人之弊査出後論理草記
정조 17년 · 강
有政吏曹判書徐有防進
정조 17년 · 목
敎曰政官牌招開政自如察訪待下批當日下送○以李在學爲吏曹參判鄭尙愚爲副校理鄭昌順爲右參贊申光履爲兵曹參判權心彥爲自如察訪
정조 17년 · 강
拿處注書李垿遞承旨沈煥之
정조 17년 · 목
政院啓言卽見假注書望單則疊書於第三帖而啓下之後始乃覺得臣等矇然捧入不勝惶悚而當該注書不能審愼有此做錯事未前有萬萬駭然所當重勘而本院請推外無可施之罰何以爲之敎以注書拿處捧納承旨遞差
정조 17년 · 강
兵曹判書金文淳上疏賜例批
정조 17년 · 목
疏略曰臣昨日忽伏承本兵除命有萬萬不安於心者臣之同堂之內叔侄兄第偏荷仁天雨露之澤送除互占匪淸則膴雖以目下事言之有國所重莫逾於相職與銓曹而從叔方在鼎席賤臣又處笠毂其在臣家畏約謹拙之規安得不以悸以恐而亦豈不有違於天地父母愛欲生保終始之至意也哉左右思量不敢以副急一出晏然自安略陳肝血仰籲於黈纊之下伏乞極遞臣新授職名以安賤分
정조 17년 · 강
承旨尹理相李益運聯疏賜例批
정조 17년 · 목
疏略曰注書差代雖是知申召管而凡係各房文書一例輪示院規然也望單入啓之時臣等同在一院旣皆目擊則矇然之罪固無異同而處分之下委罪右僚獨自幸免公格私義俱屬難安聯陳短章徑出禁扃伏乞亟遞臣等之職
정조 17년 · 강
賑恤廳以關東儒生下去時量給糧資啓
정조 17년 · 목
該廳啓言關東儒生下去時糧資量給事有命矣入格七人外原州洪川春川寧越橫城等邑儒生十六人各給糧資錢二兩江陵通川高城襄陽蔚珍等邑儒生十一人各給糧資錢三兩
정조 17년 · 강
考下抄啓文臣親試試券
정조 17년 · 목
副司果嚴耆兵曹正郞韓用鐸俱三中
정조 17년 · 강
以徐邁修爲承旨前望也
정조 17년 · 강
命嶺伯鄭大容統帥李潤慶幷施譴罷之典龜山前僉使李雲澤薺浦前萬戶黃仁爀金擎厦栗浦前權管韓德載拿問知世浦萬戶段興道助羅浦萬戶裵世光栗浦權管咸尙益龜山僉使黃時郁令帥臣嚴棍懲勵虛留反作穀物以可捧難捧區別狀聞薺浦萬戶金光德穀簿釐正間準瓜勿遞待竣事更考實綪以聞
정조 17년 · 목
備邊司啓言觀此統制使李潤慶狀啓以爲各鎭還穀與錢布反作虛留無鎭無之而其中知世浦等六鎭其所反作或至二十年十餘年之久員逋各人無非丏乞指徵無處者間或有可捧之類而萬無趁今準殺之路故使各其地方官定査官査報則知世浦癸卯以後各衙門各穀反作爲九百九十五石八斗零而辛亥至九年之間逐年仍反虛留二千九百十四石零量減木爲三同二十三疋助羅浦反逋始自丙申各衙門各穀反作元數爲六百三十一石零而辛亥至十六年之間逐年反作虛留三千三百九十三石零木爲七同七定栗浦反逋始自丁酉各衙門各穀反作爲一百七石零辛亥至十五年之間逐年反作虛留一千一百四石零木爲二同十六定錢爲一百八十三兩薺浦反逋始自乙未各衙門各穀反作爲一千八百六十五石零而辛亥至十七年之間逐年反作虛留各穀爲五千二百四十三石零晴川反逋始自甲午各衙門各穀反作爲一百八十二石零而辛亥至十八年之間逐年反作虛留各穀二千五百四十五石零錢爲一千一百九十三兩零龜山鎭反逋始自庚子至丁未査出登聞而各衙門各穀反作爲三千八十六石零辛亥至五年之間又復逐年虛留反作各穀三千六百九十二石零而一自査逋之後本色或代捧他餘各鎭昨冬僅僅了殺至於六鎭虛留之弊年深歲久使成鬼錄指徵無處者殆爲過半雖難一齊備納次次收殺而兩年收殺各穀知世浦爲八百七十五石零助羅浦爲一千四百四十二石栗浦爲四百八十八石零薺浦爲一千八百五十四石零晴川爲七百九十一石零龜山爲一千六百五十七石零而各鎭俱以至殘民戶多爲七八十戶少或三四十戶所當公役太半責出故無依殘卒難以辦備每以還穀與各樣公貨那移先用不能卽報添付還案致此積年流逋而射木結錢卽記薄公貨此亦有名無實指徵無處而其中龜山前僉使李雲澤薺浦前萬戶黃仁爀栗浦前權管韓德載三載居官許多逋穀無意收殺徒事彌縫者尤極痛駭薺浦前萬戶金擎夏昨年到任之後該鎭捧留結錢四百六十七兩犯用不報此四鎭將之所犯有浮於曾前反作襲謬者知世浦等六鎭各年反作邊將姓名修成册上送其罪狀令攸司御處薺浦萬戶金光德到鎭不久爲念餉穀之虛留鳩合月俸自備各穀爲四百十四石零殘鎭邊將出力自當誠極可嘉其在激勸之道恐合褒賞之典且各鎭殘卒又當災歲以本穀收捧其勢末由故依常定代捧之數知世浦爲二十一兩助羅浦爲一百十兩晴川爲四百六十五兩薺浦爲一千一百八十二兩以此代捧之錢勢將趁今分給待秋作穀而再昨年所捧代錢已於昨年春分排稍勝各鎭以爲作穀昨年代捧條今方分排移劃於各邑待秋作穀後較量各該鎭穀薄多寡以爲裒益之意巡察使點爲移文爲辭矣還穀之虛留反作何處無之而今此六鎭流弊或爲數十年或爲十許年其間道帥臣矇然掩置使近萬石穀物晝歸虛簿逐年殖耗徒爲民瘼者從前藩閫之罪已不可言而雖以時帥臣言之旣摘發矣三載居任一味抛置及當瓜熟豋聞諸條俱是指徵無處以可捧懸錄者未入庫中則其爲虛錄何異於指徵無處乎且況軍木結錢俱無去處尤萬萬駭然而巡管所管數亦不少而道臣不能摘發其罪與帥臣無異當該道帥臣宜施譴罷之典而龜山前僉使李雲澤薺浦前萬戶黃仁爀栗浦前權管韓德載等則三年之內曾無一包所捧而以準數了殺之說質言於統帥者情狀痛惋薺浦前萬戶金擎厦莫重軍需肆然犯用當勘以自盜之律四鎭將不可不拿問嚴處以勵他鎭知世浦時萬戶叚興道助羅浦時萬戶裵世光栗浦時權管咸尙益龜山時僉使黃致郁等則反作未捧一也此則令帥臣嚴棍懲勵使之準捧薺浦時萬戶金光德則爲慮穀簿之虛耗捐出月俸自備克補可謂功罪相當褒嘉之請極爲猥越而請條懸錄豈皆流亡而無可徵捧者乎莫重軍需軍餉竝皆消瀜於許多奸猾之手另加嚴飭姑待秋成一一査櫛某條收捧後區別上聞之意請分付道帥臣敎曰道帥臣譴罷事各該鎭邊將勘律事竝依回啓施行所謂指徵無處者雖甚混圇旣聞之後豈可一任虛留亦豈可遲待秋成嚴飭道帥臣更卽拔例査櫛難捧與不可捧區別狀聞事分付鎭還爲弊諸道同然統管屬鎭爲尤甚年來査正之擧始自本道則何去而今乃敢以十年前舊逋五年前虛留等說如是豋聞然則向所釐正云者果是何物還餉乎其時帥臣亦爲拿問處之凡事有懲則有勸薺浦萬戶金光德新到殘鎭捐俸鳩穀厥數如彼夥然釐正間雖準瓜勿遞待其竣事更考實績以聞事竝分付
정조 17년 · 강
勘金吾時囚配宋益休于長淵
정조 17년 · 목
義禁府啓言龍川前府使宋益休原情以爲辛亥冬本府還上停退蕩減令下之後人皆願入無以取捨摘奸廉探雖務精詳而營門催促勘簿故艱辛停當停退爲八千二百十九石蕩減爲三千七百八石未能逐口査櫛不職之罪狼藉現發安敢粧撰發明轉陷欺天之科乎一百八十八石犯用事則此非犯於還穀條乃是秋捧時剩穀名色而本邑前例各庫剩租每當秋後民人輩納於該倉則官家折米取用故遞任治簿之日如干秋捧剩租入倉之物亦爲折米取用而九十石則以小米每石捧價三兩八十石則以本色租一百六十石每石捧價一兩三錢收殺於公秋所負到今年久之後監色輩急於彌縫構成罪科若有利己之意則其時巿直踴貴大米一石價爲七兩麥租一石價爲二兩八錢則初不以大米全數賣用而以戶曹詳定之價許賣小米於邑底以取半價者果以災民貪乏錢荒滋甚故有此半價出賣以爲一分救急之道豈敢犯用原穀乎各面里摘奸成册事則初非成册乃是長件記而營門磨勘之後未料其後考不知何時雜用而到今三載之後色吏來索而不能付送一千五百三十八石之冒錄停退於各倉監色庫屬吏奴還上事則山倉東倉南倉初爲山城設施而募入之民皆屬庫卒附還資生故所受還上比平民十倍而如不得參於停退則將有渙散之境吏奴中至貪無依者所食亦無出處雖不得與平民停減之例同入而庫屬吏奴亦欲同被惠澤故不得已以三分一抄入於停退秩大同庫還上冒錄蕩減事則本府民庫枵然前官時果稱貸倉穀已爲公用者四百四十餘石而每年大同庫稅畓亦慘被災損實無擔石之收故不得已以三百八十五石屬之蕩減秩吏鄕所逋及倉屬還上冒錄蕩減事則渠輩中被災尤甚者孤寡等戶亦皆願入故分數減給而作名虛錄及虛名添錄等罪果是故犯至於停減文書修補事則下吏之弄奸初不覺察報營之後始乃摘發故虛錄之數躬執覈出則爲一千二百十八石而於斯之際已至臘月望間未捧夥然故就未捧中難捧者以三分一減給則合爲一千十八石而二百石則傳授新官使之從長區處前後罪狀萬戮猶輕云此等贓之汚類事當刑推得情請上裁敎以議處又啓言宋益休議處有命矣停退蕩減亶出懷保之聖意則爲守令者所當實心奉行而乃敢虛張瞞報營門之後稱以剩餘之穀恣意舞弄民還分數之外吏奴輩冒錄還上及虛名添錄民庫穀物之擅自停減者其蔑法濫猾之狀已極痛駭至若一百八十八石之作錢私用尤係不法以此照律罪告身盡行追奪杖一百收贖流三千里允之敎以功減一等又啓言老江僉使鄭興僑原情以爲所管別軍餉穀當捧條一百七十九石零而荐歉之餘民勢赤立一百二十六石僅僅捧上五十三石零終未準捧自陷罪戾萬死無惜云請刑推得情敎以除刑推議處又啓言鄭興僑議處有命矣軍餉法意何等嚴重而未捧之數至爲五十餘石事極可駭以此照律罪杖一百收贖告身盡行追奪允之又啓言宋益休功減一等杖一百收贖告身盡行追奪長淵府徒三年定配允之
정조 17년 · 강
命抄啓文臣李肇源特賜帿弓一張李明淵加定射帿百巡畢試後試官修正試記以啓
정조 17년 · 목
因明淵肇源北營射記敎曰昨日以前之十巡二三矢者今日三十巡獲六十五矢何其壯哉不啻刮目抄啓文臣李肇源特賜帿弓一張此後除射李明淵之與李肇源同畫可謂不可使聞加定百巡舊抄啓中沈晉賢李書九爲試官畢試後修正試記以啓
정조 17년 · 강
命時囚李垿付過放送
정조 17년 · 강
召見藥院提調李坤于重熙堂
정조 17년 · 강
遞承旨金孝建以金翰東代之前望也
정조 17년 · 강
命慶尙監司鄭大容統制使李潤慶譴罷傅旨待畢賑捧入
정조 17년 · 목
因傳旨敎曰統帥雖有後時之罪猶勝於掩置道伯亦然此傅旨待畢賑捧入
정조 17년 · 강
命銓曹檢擬歲初加資諸臣中趙鎭寬鄭煥猷等仍飭積薪疏揚之政
정조 17년 · 목
敎曰今日見歲初加資諸臣所編覃恩錄印進者諸臣中趙鎭寬鄭煥猷尙不一擬於政目是豈感舊加階之意乎今有政命申飭銓曹因此思之近來還多積薪可知無論文蔭武凡係疏揚之政更加留意對颺事令判堂知悉
정조 17년 · 강
遞同敦寧朴師沃仍命今日政差出
정조 17년 · 강
有政吏曹判書徐有防參判李在學進
정조 17년 · 목
以姜克成爲正言趙鎭寬爲右尹鄭煥猷爲同敦寧
정조 17년 · 강
行副司直愼基慶上疏賜批
정조 17년 · 목
疏略曰惟我元子宮春秋漸盛天姿特達令聞遠播跛癃蹈舞此實我東方億萬年無疆之休八城臣民擧切延頸之望輔導護養正是今日之急務伏願聖明亟選敦厚端方之人俾得朝夕敎導㴠養德性以作祈永之本焉仍伏念連歲告歉民食孔艱加以癘疫無歲無之貪戶殘氓何以料生兩南大歉之餘㒼水太頻兩麥聞有失稔之漸萬一麥又失稔則實有萬民顚連之慮伏願預講拯救之策使億萬生靈得免捐瘠之患焉至若都下民情則艱食之患挽近所無穀價踊貴升米二錢如是而民安得不窮且急也大抵城內外米廛各定界限自有輻輳之路至於城外廛則專靠三江船運馬輸之穀而都下累萬戶生計擧皆仰哺於城外一廛西江麻浦謀利之輩締結網利怙勢之類商變而爲契契變而爲廛違越朝令暗錄廛號乃反勒執操縱惟意低仰穀價之翔貴職由於此向來十行聖敎亶出爲民至令米商任其去來則城內外廛民亦焉敢疊徵其稅使江上行商受因稱冤及藏穀物乎伏願嚴飭廟堂亟令釐正使江巿無敢設廛使京廛無或疊徵則穀必無潛藏之理民亦有蒙利之幸矣噫田結歲縮國用漸耗有識之憂厥惟久矣絰界旣失其正結卜率多欺隱臣意則三南畿田改量之政誠爲目下急務但改量一節若成不公則民及受弊難責實效伏願旁求才諝經綸之臣次第改量毋使結卜有偏重偏歇之弊爲批以首言當體念某次民事亦當留意矣
정조 17년 · 강
命尙衣前提調鄭民始內贍前提調具允明竝施不敍之典尙衣前僉正尹昌㣧前別提兪鉉啇濟用前奉事李鼎烈繕工前監役尹應烈長興前主簿方處坤禁府都事朴右源拿處又命成均館察飭齋儒責徵邸人之弊
정조 17년 · 목
備局啓言貢巿民邸人等捉來査問則皆以爲近年以來因朝家嚴飭事例之從前應行者外別無弊端之增出者云至於各司下屬之如干侵漁者自本司嚴飭該司各別懲治而其中豐儲倉貢人以爲本庫官員各陵差祭時衣籠馬庚子除減之後以雨裝直一名責立矣四五年來又一名加立云尙衣院貢人以爲本院官員各陵差祭時衣籠馬庚子除減之後以負持軍一名責立差祭官員下人擔當供饋等第軍亦使貢人責立云濟用監貢人以爲入直郎廳食床軍一名庚子年創出云內贍寺貢人以爲官員各陵差祭時卜直雇價辛丑爲始責出云繕工監貢人以爲本監官員使喚軍各一名甲辰年爲始責立云鴨島契貢人以爲本契監考乃是貢人使喚而近來提調郞廳以無根着之人行下差出不無爲弊之端云束乼契貢人以爲本監郎廳及義禁府每每借用束乼貽弊於貢人云唐沙器契貢人以爲政院所用茶器皿每朔進排爲二三竹近來則爲十餘竹而至於依幕所用茶器皿亦無定數俱是無價進排云平壤主人以爲錢文一百兩固城主人以爲錢文十八兩竝自禁府懲納云平昌金化兩主人以爲自太學齋中稱以本邑婚喪扶肋小小錢兩種種責徵云往在庚子因特敎凡係各司侵困貢人之弊曾已禁革則不遵飭令萬萬痛駭請庚子以後各該司不能檢飭之提調從重推考犯科郞官令該府拿問處之唐沙器契之政院進排令本院嚴飭俾無濫徵之弊禁府官員問名拿處太學齋儒令本館各別察飭以杜後弊久之敎曰弊豈止此然聞風知戢抑亦一道先從現發者當處分年前飭禁後各該司首犯不禁之堂上重推輕矣竝施不敍之典
정조 17년 · 강
遞承旨金翰東以黃昇源代之
정조 17년 · 강
御春塘臺行別軍職武藝廳夏等試射
정조 17년 · 강
遞承旨黃昇源以南公轍代之前望也
정조 17년 · 강
命以總廳所管北漢留庫還米二百石劃給拜峯鎭使之待秋還納
정조 17년 · 목
壯勇營提調鄭民始啓言卽接拜峯鎭別將鄭如淵所報則以爲本鎭還穀分給於附近三面民人而今年則願受甚多已爲盡分麥事未及登場民情擧皆切急而楊州還穀亦已盡分無以推移云旣知民情之渴急則有不可立視臣意則總廳所管北漢還米留庫中限二百石推移分給待秋使之還納似無所妨矣從之
정조 17년 · 강
命別軍職鄭觀釆加資
정조 17년 · 목
敎曰今癸丑夏等試射時別軍職鄭觀釆柳葉箭二十八矢依例加資
정조 17년 · 강
右議政金履素上箚賜批仍命尙衣前提調鄭民始內贍前提調具允明不敍現告更以推考捧傳旨
정조 17년 · 목
箚略曰臣息偃床簀今已閱月此際又伏聞以貢弊之不能飭察有首犯時堂上不敍之命臣於此不勝其萬萬惶蹙也臣之待罪尙方與前提擧鄭民始爲僚堂論其辜犯臣實爲首而以名忝大臣之故獨漏於現告之中倖逭應勘之律只使僚堂贊當臣之私心慚悚尤無可言而朝家綜核之政豈容如是伏願聖明亟勘臣罪批以愼節之尙未差可何等慮慮現告事該堂時存者只有一重臣及卿與綾恩君云而爲便卿心欲爲分揀則只是綾恩一人揆以國體反涉苟艱雖非卿言已欲闊狹該堂竝以推考更令政院捧傳旨卿則安心仍命遣史官傳諭批答
정조 17년 · 강
以成鼎柱爲平澤縣監口傳也
정조 17년 · 목
忠淸監司李亨元以平澤縣監鄭述仁遭故啓敎曰令該曹口傳擇差待下批給馬下送
정조 17년 · 강
命嶺南還穀加分依道啓施行
정조 17년 · 목
該監司鄭大容狀啓以爲本道穀簿計除昨冬停捧與今春賙賑之資則無論山沿邑邑枵然以其半分之數萬無排巡之勢年例應加分外參量許分後數爻待畢分依例登聞事請令廟堂稟處分付敎曰依狀請施行事回諭
정조 17년 · 강
配龜山前僉使李雲澤于豐川府勘放薺浦前萬戶黃仁爀
정조 17년 · 목
義禁府啓言龜山前僉使李雲澤原情以爲庚戍七月到任之後査閱還案則流來反作爲三千六百餘石而還民半是流亡絕戶各別嚴督僅捧一千二百餘石再昨年以漕運差員上來之時見統制使則以還穀有所問及故以還鎭之後其條收捧之意果爲酬酢矣不善竣事仍爲徑遞終不能準捧自歸於彌縫欺瞞之科云薺浦前萬戶黃仁爀原情以爲己酉七月到任之後及閱穀簿則流來舊逋爲六千餘石而所逋各人率多流亡絕戶徵族徵隣已多年所故嚴加督徵僅捧千餘石遞歸之時以本鎭結錢一千一百五十餘兩先爲克報之意傳掌於新萬戶全擎厦及至辭歸帥臣之時以善爲區處於交代萬戶之意酬酢而歸云請李雲澤黃仁爀竝刑推得情敎以竝除刑推議處又啓言李雲澤黃仁爀等三載居鎭許多流逋全不徵捧因循反作已極痛駭及其遞歸之時敢以準數了殺質言於統帥以爲彌縫之計者尤萬萬無狀請以此照律允之○該府啓請李雲澤黃仁爀依律文各杖一百收贖告身盡行追奪徒三年定配允之又啓請李雲澤豐川府徒三年定配黃仁爀其父母年七十依法典收贖放送允之
정조 17년 · 강
遣承旨詣太廟景慕宮奉審摘奸
정조 17년 · 강
召見樂院提調李坤及平澤縣監成鼎柱于重熙堂
정조 17년 · 강
命各營將官朔射時五巡全布者論賞一款令兵曹取考可據之例草記稟處
정조 17년 · 목
守禦廳啓言各軍門將官射講時柳葉箭小布連五巡全布者別單書入事曾有定式矣本廳今朔射講時哨官鄭龍彬柳葉箭小布連五巡全布故別單書入敎曰論賞雖載節目賞典姑不酌定令兵曹五巡以上分等論賞一款取考可據之例草記稟處
정조 17년 · 강
召見稟事備堂于誠正閣
정조 17년 · 목
予謂吏曹判書徐有防曰向見諸臣所進覃恩錄其中有一二人尙未付職者故果有下敎矣大抵一人見枳是豈聖世無棄物之道乎前後疏通之下敎不啻勤摯而未見對揚之實效旋因洪秉纘事掌銓諸臣初不敢擧論若以洪秉纘之罪謂因於疏通則是豈予之本意乎初何心使之疏通又何心以疏通而罪秉纘乎蓋秉纘之政非疏通而卽行其胸臆也伊日陵幸纔返勞憊未定而汲汲以行胸臆之政入啓於夜中此其心專在於濟私非爲對揚也昔在辛壬以前人心各主議論互相通塞故一人進則更通前人之所枳更枳前人之所通此是私憾雖非公憤猶可謂之儁氣丙申以後大有異焉所謂見枳者是何人之所枳而猶以渠所謂儁氣行此無忌憚之政此非儁氣乃所謂逆氣國有常刑則秉纘焉敢逭乎薄竄旋宥而朝廷無一言良亦寒心矣其後銓官懲於秉纘竝與疏通而廢之秉纘之罪豈在於疏通乎疏通亦有許多般疏通之中當寓激揚之政而今則不然其所見枳之由初非有主論者而一時不檢擬政注則人皆疑慮永不擧論苟問其故皆曰不知此其意欲以恩怨歸之於上也予之本意則欲使今世之人無一人不彈冠使和氣致祥以爲祈永之一道兵判則向以提調屢經入侍豈不知此意乎至於某人之不當通決非自上指敎之理予雖否德豈可以官爵除拜巿恩於朝臣乎吏判須知此意凡卿宰侍從之送西食祿者鱗次檢擬以爲對揚之地可也洪秉纘政所擧擬之人亦不當以秉纘事爲拘而廢枳也吏判異於他人不於此事盡心對揚而將於何報效乎有防曰旣承懇惻之聖敎臣敢不極意奉行乎至於大關隄防之人固不可一例通擬而其餘諸人雖不直擬宿研先自閑司甄復實合今日祈永之道矣予曰祈天永命固不在於官人爵人而導迎和氣之道亦未必不在於此矣除非大罪則盡爲檢擬可也名曰疏通一番檢擬之後更不擧論則與初不檢擬無異一擬之後視同無故人無礙照望且其排擬之際若以疏通中人聚類而竝擬則亦非疏通之本意必以他無故之人參互可也
정조 17년 · 강
飭北伯釐正交濟倉穀混圇元澴之弊
정조 17년 · 목
有司堂上金文淳啓言年前因北道監賑使李在學別單北關設置交濟倉而儲穀十萬石以備水旱而近聞本道初不區別與元會穀混圇糶糴設倉儲峙之規今幾蕩然云揆以法意極爲駭然嚴飭道臣此後則糶糴之際更毋混雜而逐邑釐正後枚報本司以爲憑處之地似好矣從之
정조 17년 · 강
命各貢物種進排者度支會減時一從實入施行
정조 17년 · 목
戶曹判書沈頤之啓言凡係經費所需毋論巨細各司進排臣曹會減一遵定例施行而第定例頒行今爲四十餘年矣諸般需用古今各異有無多寡前後不同而定例所載則不得違越恐非因時制宜之道度支定例乃是先朝不刊之書雖不敢遽議釐正進排會減等節隨時闊狹一從實入似合事宜自今爲始各貢物種如非應用之物則雖載定例各司無得憑藉取用貢人無敢如例進排事定式施行出擧條申飭知委於諸上司各衙門俾無如前責徵之弊似好矣從之
정조 17년 · 강
命松營公下不足之數以海西附近邑所在米一千石移劃俾爲取耗需用
정조 17년 · 목
戶曹判書沈頤之啓言卽見開城留守金魯永牒報則以爲本府會付米元穀漸縮耗條隨減昨今兩年連爲加下一年公下之以此上下者少不下一百四五十石及今區劃然後齊陵厚陵祭需與祭器修補及各樣恤典可以及時擧行以附近邑所在米限一千五百石卽速劃給爲辭矣本府之以會付穀上下者兩陵祭需及各樣恤典俱是及時需用之事不可不趁卽區劃而畿邑所在戶曹穀簿在在不敷准此數劃給實無其路海西附近邑某樣穀中米限一千石分排移劃以爲取耗需用似合事宜而大臣之意亦如此矣從之
정조 17년 · 강
命敬陵昌陵碑陰記不書年及誤書月日以小註記事實仍問陵官定其當刻處更爲稟決
정조 17년 · 목
禮曹判書閔鍾顯啓言敬陵碑陰記王后誕降不書年只書月日而九月八日誤以三月十二日載錄昌陵碑陰記王后忌辰十二月二十三日誤以二十四日載錄事係莫重誠爲未安恐當改刻而磨石追刻亦多難便今以小註謹記事實刻於後面空間而如無空間則刻於碑石之隅似或便當此則問于陵官定其當刻處然後更爲稟處恐好矣從之
정조 17년 · 강
命徽陵郞官另擇相換于他司便之董役
정조 17년 · 목
禮曹判書閔鍾顯啓言徽陵丁字閣滲漏腐傷處神門左右柱木壁間柱木傾側處功役浩大修改之際勢將多費日子云請本陵官員令吏曹另擇相換使之董役從之
정조 17년 · 강
命陵享所用造泡諸具趁節日前新備以送
정조 17년 · 목
禮曹判書閔鍾顯啓言節日不遠各陵園墓享事時造泡諸具今番則勢當新備矣請令戶曹前期造送從之
정조 17년 · 강
命太常進排濬源殿祭享所用榧子會減于遺在中
정조 17년 · 목
奉常提調徐有防啓言濬源殿祭享所用榧子三斗始自庚子年戶曹因永興府所報知委本寺使之進排而逐年進排之後不爲會減事體苟艱請就遺在中計除之意分付戶曹從之
정조 17년 · 강
命北漢城役所用空名帖四百張成給與城餉留庫中陳久米六百石還分便否問議大臣處之仍命行宮儲置御供米三百石改色
정조 17년 · 목
總戌使李邦一啓言北漢城堞城廊之役臣上去董飭而城堞三千三百十七堞內二百三十七堞三營今已修築城廊一百十二處內十三處本廳亦已修改矣第以五分一爲定限五年修築者蓋出於物力之難辦而臣遍審一城役處則始役之初凡干物力自多倍入旣始之後若有物力則始役已半何待五年不計年限或三分一或折半隨物力修築則其容入之數比諸始役之時不啻懸殊但三營及本廳實有物力不敷之歎在前南北漢城役多有空名帖請得之例空名帖四百張成給三營及臣營各用一百張限物力修築恐合事宜請問議大臣處之從之又啓言北漢民情無論僧俗擧皆飢餒實有流離之慮且城底居民在前受還之類當此麥嶺農糧無路餉還盡分末由分給其艱食廢農之狀誠甚矜悶而城餉數年來以錢代捧故不得用舊蓄新見今留庫卽三四年已陳之米而管城將及留營監官每年交遞之際逐石反閱少不下五六次一經反庫自多滲漏欠縮亦多久陳腐傷若過今夏則將至不堪食之境而民情咸願及今受食待秋還納其中尤甚陳縮者限六百石分給似好請問議大臣處之從之又啓言北漢行宮儲置御供米三百石而四年陳久甚多腐傷在前如此之時或有改色之例矣敎以改色
정조 17년 · 강
命以闕內小小雨漏處從便修補之式申飭內寺府
정조 17년 · 목
因惠慶宮掌務內官李永祿手本敎曰小小雨漏處從便令各該所掌者修補則近復解弛捉鳥處將有推牛之弊況戶判筵奏未久此後若或從忽頭目中官當嚴處爲先嚴飭內寺府
정조 17년 · 강
分揀淸安縣監李鼎烈拿處仍飭着意領運
정조 17년 · 목
敎曰領運之時差員不可曠官淸安縣監李鼎烈因他事拿處未勘罪云特爲分揀使之着意領運
정조 17년 · 강
遞承旨徐邁修以沈煥之代之前望也
정조 17년 · 강
罷承旨李益運職仍命還收南陽防營諭書密符該府使所授者
정조 17년 · 목
備邊司啓言南陽防營置之事有命矣該府使所授諭書密符當自政院稟旨還收而今已過朔尙今掩置云政院擧行未免疏忽請當該承旨施以罷職之典諭書密符令政院卽爲還收允之○政院啓言因備邊司草記南陽防營置之該府使具紞所授諭書密符卽爲還收事允下矣請分付畿營使該府使親進還納允之
정조 17년 · 강
承旨李益運李書九上疏竝還給仍命遞差書九
정조 17년 · 목
益運疏略曰臣卽伏見備局草記以南陽防禦使所受密符諭書之不卽還收至有當該承旨譴罷之請臣卽伊時該房也忙陳短章逬出俟勘而第念密符出納雖是喉院之職除非罷拿奪來則受符者自當循例還納元無自本院知委該營使之來納之例況且關防因革係是籌司所管擧條啓下之後若自籌司行會其撤罷之由則該府使豈可仍佩尙無動靜乎至於諭書無論遞罷革罷旣無還收之例故以臣淺見初未想到而密符事體何等嚴重則當納之符許久淹留一未察飭掩置之罪終歸於臣身臣之昏憒不職尤無所逃伏乞亟削臣職敎曰疏辭近於遂非譴罷何敢辭乎此疏還給○書九疏略曰關防因革國之大政也南陽撤營成命已下而臣未之聞密符出納其事至重也下邑淹留殆近一月而臣未之知若此者尙可曰承宣乎哉且臣爲該房點已久矣今者廟堂請勘俺員引罪苟論掩置之失臣又烏得以辭也兹敢陳章首實徑出禁門伏願亟降威罰敎曰引義雖似然矣時在者旣不覺察則後入者何能摘發然不可循例賜批遞差原疏還給
정조 17년 · 강
命注書李海淸拿處假注書鄭馦汰去
정조 17년 · 강
重推前掌令金禧燮
정조 17년 · 목
備邊司啓言頃因臺疏可興倉稅米加捧委折査實啓聞之意覆啓行會矣卽見忠淸監司李亨元啓本則枚擧應問各人等招辭以爲六邑所納之多寡不均實緣民間私斗之大小各異每斛所納幷計雜費或爲十六斗十七斗而其中忠州西面鎭川一邑斗子最小至爲十八斗此是私斗之磨鍊而以倉斗量之則不過爲十三斗七升斛內所加雖爲三升色落之減爲二升則加納實數只爲一升蓋其十八斗所納之米較以巿升每斗所入當爲七升餘在前最輕捧之時猶不下爲十七斗五六升則所謂十八斗云者不過爲巿斗十三斗之餘而較之庚子所定十四斗之式例猶爲三升之不足不可以此歸之濫捧至於防稅錢則一石之價或爲十一兩或爲十二兩十三兩而程道遠近邑各不同所費多寡隨而參差視今巿直亦不可謂過濫爲辭矣當初該倉捧稅準十八斗上納而次次遞減今至十三斗零則不恤稅穀之體重專事要譽差員事極爲駭然藉令時差員依舊式準捧已非法外況元穀加捧雖加三升色落減給洽過二升則以此補彼不可歸之以濫捧至於防稅錢之過十兩可謂廉價雖以豐歲言之稅穀一石價過十兩卽諸道各邑通同之規當此歉荒巿直踊貴之時多不過十三兩少則止十一兩者極甚精約而此則本非差員之所知以此以彼別無爲罪之端該差員淸安縣監李鼎烈因他事方在拿處中待結末使之還任似合事宜至於前掌令金禧燮始曰目擊終云耳聞殊欠誠實之意請從重推考允之
정조 17년 · 강
遞判義禁洪檍刑曹判書李敬懋仍命今日政差出
정조 17년 · 목
檍呈辭敬懋在外也
정조 17년 · 강
有政吏曹判書徐有防參判李在學參議李冕膺兵曹判書金文淳進
정조 17년 · 목
以洪義榮李身晦爲承旨李得臣爲刑曹判書趙尙鎭爲工曹參判李文源爲判義禁李涑爲江華經歷李集斗爲同知趙思貞爲部將初仕也禮曹正郞安邁權厚陵令曺亨壽相換徽陵別檢尹行直寧陵令李勉齊相換徽陵參奉愼師浚假監役徐有曾相換
정조 17년 · 강
注書徐有聞上疏乞護母病踏啓字
정조 17년 · 강
全羅監司權欕以濟州貢馬驅人定式擧行馳聞命廟堂草記回啓
정조 17년 · 목
狀啓以爲濟州貢馬上來時驅人侵徵之弊從長釐革從定式狀聞事有命矣謹將傳敎內辭意發問知委於濟州牧使處以貢馬幾匹牽軍幾名量定名數於習馬軍中使之直爲上納所謂牽軍價侵徵等事一切痛革之意嚴加申飭矣該牧使李喆運牒呈以爲貢馬之數常年則爲二百八十八匹間一年大次則爲五百八十八匹而從前押領等各名色定送者不過十八名以此輩兼行牽軍其勢末由故不得已加定以送今以馬五匹牽軍一名從略定額則常年當爲五十八名大次當爲一百十八名而習馬軍則本營七十名牧官六十名大靜十名旌義十八名合爲一百五十八名以此習馬之類每一名馬五匹自今年爲始定額擧行上納時龍仁衿川兩邑例出牽軍逐匹牽去者非但道路之多歧亦爲直納太僕之致則今亦不可不依前擧行而此非牧使所可擅便者爲辭矣今以該牧使所報觀之一牽夫五馬匹酌定名數常年五十八名大次一百十八名以習馬軍排定擧行云本島之加定驅人旣係新創陵地之多數供億殊涉難便今此定式姑未知其十分穩便而牽價旣不可仍存牽軍將無以募得則自本島添數驅去之外斷無他道常年大次人衆太濫宜若有減省名數之道而貢駒牽驅事體緊重該牧酌定必有爛講者故第令依此定式自今以後驅馬一事不干陵民給賂與否非所可論而人馬過去時一依數爻着實供饋事點爲發關知委於沿路各邑至於龍仁衿川之例出軍人逐匹牽去事有非本道之所可講定者請令廟堂稟旨分付于該道臣處俾爲定式遵行之地敎曰大臣造朝間凡係令廟堂稟處者姑竝以草記回啓俾無遲滯之弊事令廟堂知悉
정조 17년 · 강
遞承旨洪義榮李身晦
정조 17년 · 강
以閔台爀李師㾾林道浩爲承旨前望也
정조 17년 · 강
承旨沈煥之上疏賜例批
정조 17년 · 목
疏略曰以南陽府使諭書密符之未卽收還事該房承旨被譴罷之典臣則其時長僚一院之事無不管攝而畢竟勘罷只及下僚揆以廉防有難蹲冒伏乞亟賜處分
정조 17년 · 강
遞承旨沈煥之閔台爀李師㾾林道浩以徐鼎修李集斗鄭益祚鄭擇孚代之竝前望也尋命益祚勿施又遞鼎修澤孚
정조 17년 · 목
益祚年限已滿政院提稟也
정조 17년 · 강
以趙尙鎭柳焵李尙度爲承旨前望也尋遞尙度
정조 17년 · 강
御熙政堂行抄啓文臣課講及日次儒生殿講仍命上齋生應製課講試官徐有防徐龍輔殿講試官朴宗岳李秉鼎徐鼎修徐榮輔金履成李肇源林漢浩尋以宗岳有頉以鄭昌順代之